laion/Wikipedia-Exotic huggingface dataset:
ბაშარ ალ-ასადი

ბაშარ ალ-ასადი (არაბ. بشار حافظ الأسد; დ. 11 სექტემბერი 1965, დამასკო, სირია) — სირიელი სახელმწიფო და პოლიტიკური მოღვაწე, 2000 წლის 17 ივლისიდან სირიის პრეზიდენტი, სირიის შეიარაღებული ძალების მთავარსარდალი. მარშალი. მოიგო უალტერნატივო საპრეზიდენტო არჩევნები 2000 წელს და 2007 წელს, და 2014 წლის 3 ივნისს არჩეულ იქნა პრეზიდენტად პირველი ალტერნატიულ არჩევნებში, ოფიციალური შედეგით 88,7 % -ით. 2014 წლის არჩევნები მიმდინარეობდა სამოქალაქო ომის პირობებში და ბოიკოტირებულ იქნა ოპოზიციის მიერ. შედეგები არ არის აღიარებული ოპოზიციის მომხრე სახელმწიფოების მიერ. ბაშარ ალ-ასადი დაიბადა 11 სექტემბერს 1965 წელს დამასკოში. მამა, გენერალი ჰაფეზ ალ-ასადი იყო მეთაური სირიის საჰაერო ძალების და ჰაერსაწინააღმდეგო თავდაცვის, მისი მეუღლე ანისა მაჰლუფი (1929-2016), რომელიც რელიგიური უმცირესობის, ალავიტების წარმომადგენელია. მამა წარმოშობით არაბულ ალავიტურ ტომიდან არის, ტომის სახელია — კალბია, ხოლო დედა სხვა ასეთი ტომიდან არის — ჰადინი. როდესაც ბაშარი ჯერ კიდევ არ იყო ხუთი წლის, მისი მამა სახელმწიფო გადატრიალების შედეგად დაიკავა სირიის პრეზიდენტის პოსტი. დაწყებითი და საშუალო განათლება ბაშარ ალ-ასადმა მიიღო ელიტურ არაბული-ფრანგულ ლიცეუმში "ჰურია" დამასკოში. 1982 წელს მან დაასრულა სწავლა ლიცეუმში და მიიღო ბაკალავრის ხარისხი, ხოლო 1988 წელს წარჩინებით დაამთავრა დამასკოს უნივერსიტეტის მედიცინის ფაკულტეტი სპეციალობით "ოფთალმოლოგი", რის შემდეგ იგი მუშაობდა სამხედრო ჰოსპიტალში. ↑ Сирия переизбрала президентом Башара Асада ↑ Башар Асад вновь переизбран президентом Сирии ↑ В США назвали фарсом предстоящие выборы в Сирии — KM.ru США и ЕС не признали результаты выборов в Сирии — Rambler «Друзья Сирии» призвали не признавать предстоящие выборы в Сирии — РИА Новости ↑ „В Дамаске умерла мать Башара Асада“ (რუსული). Росбизнесконсалтинг. 2016-02-06. ↑ НАРГИЗ АСАДОВА (25.12.2006). „Башар Асад“ (რუსული). Еженедельник "Коммерсантъ". შეამოწმეთ თარიღის პარამეტრი |date=-ში (დახმარება)
Rebeka (მუსიკალური ჯგუფი)

Rebeka — პოლონური მუსიკალური ჯგუფი, რომელიც ქმნის ელექტრონულ მუსიკას. შეიქმნა 2008 წელს პოზნანში, ივონა სკვარეკის (სოლისტი) მიერ. 2010 წელს ჯგუფი ერთი წევრით გაიზარდა და მას დაემატა ბარტოშ შჩესნი. ჯგუფისთვის დამახასიათებელია Casio-ს კლავიატურის ემოციური გამოყენება კომპიუტერთან ერთად და ინგლისურ ტექსტზე შედგენილი მინიმალისტური კომპოზიციები. ბოლო დროს ჯგუფს ხშირად აქვს კონცერტები, ასევე გამოშვებული აქვს სინგლები Fail, Stars და სადებიუტო ალბომი Hellada, რომელიც თორმეტი კომპოზიციისგან შედგება. ჯგუფი კონცერტებს უმეტესად პოლონეთში მართავს, თუმცა ასევე მონაწილეობა აქვს მიღებული სხვადასხვა ფესტივალებში საფრანგეთსა და გერმანიაში. 2013-05-17: Hellada [Brennnessel Records] 03.11.2014: "Breath" [Brennessel] 2013: Melancholia, Melancholia (Part 2), Unconscious [Brennnessel], Nothing to Give [Discotexas] 2012: Stars [Discotexas] 2011: Fail [Brennnessel] კონცერტის ვიდეოჩანაწერი რომელიც გაიმართა ვარშავაში 12.10.2013 ფესტივალ Kultura 2.0-ის ფარგლებში კლუბ Basen-ში Rebeka dała koncert w Czwórce - artykuł na stronie Polskiego Radia Profil zespołu na LastFM Wywiad dla Onetu დაარქივებული 2016-03-04 საიტზე Wayback Machine. "Spotify - Breath" - link do programu Między poprawnością a szaleństwem. Wywiad z zespołem დაარქივებული 2016-03-05 საიტზე Wayback Machine.
ბუდიონური ცხენი

ბუდიონური ცხენი — სამამულო ჯიშის საჯდომი ცხენი. გამოყვანილია 1921-1948 წლებში როსტოვის ოლქის ს. ბუდიონისა და პირველი ცხენოსანი არმიის სახელობის ცხენსაშენებში. ბუდიონურ ცხენში შერწყმულია დონური და ხალასსისხლიანი საჯდომი ჯიშების საუკეთესო თვისებები. ბუდიონური ცხენი ტანადია, მოხდენილი, ფერად თაფლაა, იშვიათად ქურანა. საშუალო განაზომები (სმ-ით) ულაყისა: სიმაღლე მინდაოში — 162,2; ტანის ირიბი სიგრძე — 163,5; გულმკერდის ირგვლივ — 186,0; ნების ირგვლივი — 20,5; ფაშატისა შესაბამისად: 161,8; 163,3; 189; 20,0 ულაყის ცოცხლი მასა საშუალოდ 550 კგ, ფაშატისა 500 კგ. იყენებენ შესაჯდომად, შესაბმელად (მსუბუქ სამუშაოზე) და საცხენოსნო სპორტში. გამოირჩევა დიდი შრომისუნარიანობითა და ამტანობით. დოღში სიმკვირცხლით ყველა სამამულო ჯიშს სჯობია. ქართული საბჭოთა ენციკლოპედია, ტ. 2, თბ., 1977. — გვ. 553.
ბუენოს-აირესი (მრავალმნიშვნელოვანი)

საკუთარი სახელი ბუენოს-აირესი შეიძლება აღნიშნავდეს: ბუენოს-აირესი — არგენტინის დედაქალაქი ბუენოს-აირესი — პროვინცია არგენტინაში ბუენოს-აირესი — ტბა ჩილესა და არგენტინის საზღვარზე
ბუერა

ბუერა (Petasites) — მრავალწლოვანი ბალახოვანი მცენარეების გვარი რთულყვავილოვანთა ოჯახისა. ცნობილია 5-6 სახეობა, რომელიც გავრცელებულია ჩრდილოეთ ნახევარსფეროს ზომიერ სარტყელში. იზრდება მდინარეებისა და ტბების ქვიშიან ნაპირებზე. აქვს მხოხავი ფესურები და ფესვთანური ფოთლები (ღეროსეული ფოთლები რედუცირებულია). ნორჩი ფოთლის ქვედა მხარე მოფენილია მოთეთრო ბეწვებით. ჩვენში იზრდება 4 სახეობა, რომელთაგან ერთი საქართველოს ენდემია (Petasites fomini) და ერთიც კავკასიისა (Petasites georgicus). ქართული საბჭოთა ენციკლოპედია, ტ. 2, თბ., 1977. — გვ. 554.
პენჯაბური ენა

პენჯაბური ენა (ਪੰਜਾਬੀ) — ინდოეთსა და პაკისტანში მცხოვრები პენჯაბელების ენა. მას ორი ძირითადი დიალექტი აქვს: აღმოსავლური - ინდოეთში (იგივე გურმუქი) და დასავლური - პაკისტანში (იგივე ლაჰნდა, ლაჰანდა, პენჯაბის პროვინციაში). მოლაპარაკეთა რაოდენობა: >90 მლნ ენის კოდი: pa სახელწოდება: pa - Panjabi; en - Punjabi; eo - Panghaba დამწერლობა: არაბული, გურმუქი, დევანაგარი პენჯაბური ენის ლიტერატურული შემოქმედება XII-XIII სს-დან იწყება, მაგრამ მნიშვნელოვან განვითარებას მიაღწია სიქიზმის გავრცელების შემდეგ (XVI ს-ის დასაწყისი). თანამედროვე ლიტერატურული ენა ჩამოყალიბდა XIX ს-ის ბოლოს. ინდოეთში ის განიცდიდა ჰინდის, ხოლო პაკისტანში ურდუს ზეგავლენას. ოფიციალური ენა: ინდოეთი - სხვა 15 ენასთან ერთად. პენჯაბი გავრცელების არეალი: ინდოეთი, პაკისტანი ფრაზები და სიტყვები გამარჯობა - Sat sri akal; Asslaam alaikam; Namaste კეთილი იყოს თქვენი მობრძანება - Sushri akal; Ji ayan nun გმადლობთ - Dhannvaad; Shukria კი / არა - Han ji / Naheen გეთაყვა - Merhebani kerke ნახვამდის - Fir milaan ge; Bandagí; Rabb raakhaa; Khudaa haafiz რიცხვები 1 - ikk, 2 - do:, 3 - tinn, 4 - cha:r, 5 - pañj, 6 - ch'ai, 7 - satt, 8 - a:tt', 9 - nau, 10 - das Bhatia, Tej. 1993 and 2010. Punjabi : a cognitive-descriptive grammar. London: Routledge. Series: Descriptive grammars. Gill H.S. [Harjit Singh] and Gleason, H.A. 1969. A reference grammar of Punjabi. Revised edition. Patiala, Punjab, India: Languages Department, Punjab University. Chopra, R. M., Perso-Arabic Words in Punjabi, in: Indo-Iranica Vol.53 (1–4). Chopra, R. M.., The Legacy of The Punjab, 1997, Punjabee Bradree, Calcutta. Singh, Chander Shekhar (2004). Punjabi Prosody: The Old Tradition and The New Paradigm. Sri Lanka: Polgasowita: Sikuru Prakasakayo. Singh, Chander Shekhar (2014). Punjabi Intonation: An Experimental Study. Muenchen: LINCOM EUROPA. პენჯაბური ენა საიტზე Curlie Punjabi language at Encyclopædia Britannica English to Punjabi Dictionary დაარქივებული 2010-03-10 საიტზე Wayback Machine.
ბუზარასებრნი

ბუზარასებრნი (ლათ. Hippoboscidae) — ბუზების ოჯახი. აქვთ ქიტინით დაფარული 3-12 მმ სიგრძის ბრტყელი სხეული, მჩხვლეტ-საწუწნი პირის აპარატი. უმრავლესობას ფრთები არ აქვს. ოჯახი აერთიანებს 20 გვარს, რომელშიც შედის 150 სახეობა. გავრცელებულია ყველა კონტინენტზე. ბუზარასებრნი, როგორც წესი, ცხოვრობენ პატრონის ბეწვსა და ბუმბულში. პარაზიტობენ როგორც შინაურ (ძროხა, ცხვარი, ცხენი, აქლემი, ძაღლი), ისე გარეულ (ირემი, შველი, ღორი) ძუძუმწოვრებსა და ფრინველებზე. ზოგჯერ მნიშვნელოვანი ზიანი მოაქვს. ქართული საბჭოთა ენციკლოპედია, ტ. 2, თბ., 1977. — გვ. 554.
კაშელი (მრავალმნიშვნელოვანი)

კაშელი (მიღებულია ირლანდიური სიტყვა Caiseal-ის ანგლიფიცირების შედეგად, ნიშნავს „ქვის ფონს“) — ტოპონიმი, რომელიც შეიძლება ერქვას რამდენიმე დასახლებას: კაშელი — ქალაქი სამხრეთ ტიპერარის საგრაფოში. კაშელი — სოფელი გოლუეის საგრაფოში. კაშელი — გელტახტი სოფელი კუნძულ აკილზე, მეიოს საგრაფოში.
ბუნახური

ბუნახური (ინგლ. Bunacurry; ირლ. Bun an Churraigh ან Bun a' Churraigh) — გელტახტი სოფელი კუნძულ აკილის ჩრდილოეთით, ირლანდიაში; მდებარეობს მეიოს საგრაფოში, კონაქტის პროვინციაში. სოფელში მოქმედებს სკოლა და კათოლიკური ეკლესია. ბუნახურში იყო ორი მაღაზია და ფოსტის ოფისი, რომლებიც 2007 წელს დაიკეტა. მეიოს საგრაფო ↑ Placenames Database of Ireland
დუნივერი

დუნივერი (ინგლ. Dooniver; ირლ. Dún Ibhir, „ივრის სიმაგრე“) — გელტახტი სოფელი კუნძულ აკილის აღმოსავლეთით, ირლანდიაში; მდებარეობს მეიოს საგრაფოში, კონაქტის პროვინციაში. ესაზღვრება სოფლები: ასკილი და ტონატანვალი. სოფელში არის სკოლა, ავტოსახელოსნო, ყავის სახლი და ავტობუსის გაჩერება. მეიოს საგრაფო ↑ Placenames Database of Ireland
კაშელი (მეიოს საგრაფო)

კაშელი (ინგლ. Cashel; ირლ. An Caiseal) — გელტახტი სოფელი კუნძულ აკილის აღმოსავლეთით, ირლანდიაში; მდებარეობს მეიოს საგრაფოში, კონაქტის პროვინციაში. კაშელს ესაზღვრება სოფლები: აკილ-საუნდი, ბუნახური და სალია. სოფელში არის ერთი მაღაზია და ორი ლიდხანა. მეიოს საგრაფო ↑ Placenames Database of Ireland
სულეიმან იბნ ყუთლუმიში

სულეიმან იბნ ყუთლუმიში, აგრეთვე ცნობილი როგორც სულეიმან I (თურქ. Kutalmışoğlu Süleyman Şah; სპარს. سلیمان بن قتلمش) — რუმის სასულთნოს დამაარსებელი, რუმის სულთანი 1077-1086 წლებში, გარდაცვალებამდე. სულეიმანის მამა, ყუთლუმიში წარუმატებლად ებრძოდა საკუთარ ბიძაშვილს — ალფ-არსლანს სელჩუკთა სახელმწიფოს ტახტისთვის. 1064 წელს, ყუთლუმიშის გარდაცვალების შემდეგ, სულეიმანი და მის სამი ძმა ტავრის მთებში გაიქცნენ, იქ კი თურქმანთა ტომებს შეაფარეს თავი. ალფ-არსლანი ამ ქმედებას სადამსჯელო ექსპედიციებით გამოეხმაურა, მან თავდასხმები დაიწყო, რასაც ოთხი ძმიდან მხოლოდ სულეიმანი გადაურჩა. 1078 წელს, ბიზანტიის იმპერატორი მიხეილ VII ცდილობდა სულეიმანისთვის დახმარების გაწევას ანატოლიის თემის მეთაურის — ნიკიფორე III ბოტანიატეს წინააღმდეგ, რომელიც იმპერატორს ტახტისთვის ებრძოდა. სულეიმანმა ხელში ჩაიგდო ბოტანიატეს მცირე ძალა ქუთაჰიასა და ნიკეას შორის, რის შემდეგაც, უზურპატორმა სულეიმანი დაარწმუნა, რომ შეერთებოდა მის აჯანყებას. ნიკიფორე III-ის ძალაუფლებისთვის ბრძოლა წარმატებული აღმოჩნდა და მხარდაჭერის სანაცვლოდ, სულეიმანის ნაცნობ თურქმანებს კონსტანტინოპოლთან ახლოს ცხოვრების ნება დართო. ცოტა ხნის შემდეგ, სულეიმანმა მხარი ნიკიფორე მელისენოსს დაუჭირა, რომელმაც თურქმანებისთვის ნიკეის საზღვარი გახსნა. ამის შემდეგ, ყველა ბითინია სულეიმანის კონტროლის ქვეშ მოექცა. 1084 წელს, მან ნიკეა დატოვა. 1085 წელს, სულეიმანმა ანტიოქია დაიპყრო და განაგრძო იქ მცხოვრები ხალხის ხოცვა-ჟლეტა. 1086 წელს, იგი სირიის სელჩუკმა მმართველმა — ტუტუშ I-მა ანტიოქიასთან ახლოს მოკლა. Райс Тамара Т., Сельджуки. Кочевники - завоеватели Малой Азии, 2004. — გვ. 238, ISBN 5-9524-0949-0. Успенский, Фёдор Иванович, История Византийской Империи.Отдел VI. Комнины // История Византийской империи. В 5 т, ISBN 5-271-03856-4. ↑ Claude Cahen, Pre-Ottoman Turkey: a general survey of the material and spiritual culture and history c. 1071-1330, trans. J. Jones-Williams (New York: Taplinger, 1968), pp. 73-4. ↑ Speros Vryonis, The Decline of Medieval Hellenism in Asia Minor and the Process of Islamization from the Eleventh through the Fifteenth Century (University of California Press, 1971), pp. 112-3. ↑ George Ostrogorsky, History of the Byzantine State, trans. Joan Hussey (Rutgers University Press, 1969), pp. 348-9. ↑ Cahen, p. 75
Nissan Tiida

Nissan Tiida — იაპონური კომპანია Nissan-ის მიერ წარმოებული პატარა ავტომანქანა. მოდელის წარმოება 2004 წლიდან დაიწყო, გამოსულია ორი თაობა. Tiida-ს პირველი თაობა 2004-2012 წლებში იწარმოებოდა C11 სერიით და წარმოდგენილი იყო ხუთკარიანი ჰეტჩბეკისა და ოთხკარიანი სედანის სახით. ჩრდილოეთ ამერიკაში იყიდებოდა Nissan Versa-ს სახელით, სამხრეთ ამერიკაში კი Dodge Trazo-ს, სამხრეთ-აღმოსავლეთ აზიაში კი Nissan Latio-ს სახელით. C11 სუბკომპაქტურ და კომპაქტურ მანქანათა კლასს შორის მერყეობს, ნისანის გლობალურ პორტფოლიოში წარმოადგენს შუალედურ მოდელს უფრო პატარა Micra/March-სა და დიდ Sylphy/Sentra-ს შორის. ბაზარზე დამოკიდებულებიდან გამომდინარე, C11-მა ჩაანაცვლა სხვადასხვა მოდელები და დიდი ადგილი დაიკავა სხვადასხვა სეგმენტში. მაგალითად, იაპონიაში Tiida-მ ჩაანაცვლა Nissan Sunny — ნისანის ყველაზე პატარა სედანთა ხაზი.უმრავლეს ბაზარზე, Tiida March-სა და Sylphy-ს შორის შეიჭრა. ჩრდილოეთ ამერიკაში, ის ახალი დონის მოდელი გახდა Sentra-ს შემდეგ. ზოგადად, Tiida-მ დაიკავა ის ადგილი, რომელიც მანამდე Nissan Almera/Pulsar/Sentra/Sunny მოდელებს ეკავათ. C11 კლასის ჩანაცვლება პირველად ჩინეთში დაიწყო, 2011 წელს, ახალი თაობის C12 Tiida/Pulsar ჰეტჩბეკით. 2012 წელს, მწარმოებელმა უმეტესი ბაზრიდან C11-ის, როგორც მთავარი პროდუქტის ამოღება დაიწყო. C11 ასევე ჩანაცვლდა სუბკომპაქტური Nissan Note ან Versa Note (E12) ჰეტჩბეკებით, სედანის ფრონტზე კი სუბკომპაქტური Almera/Latio/Sunny/Versa (N17)-ითა და კომპაქტური Nissan Pulsar/Sylphy/Sentra (B17)-ით. 2011 წელს, ნისანმა ჩინეთის ბაზრისთვის გამოუშვა Tiida-ს მეორე თაობა, ხუთკარიანი ჰეტჩბეკის C12 სერია. 2013 წლიდან, მისი გაყიდვა დაიწყო ტაილანდში, ავსტრალიასა და ახალ ზელანდიაში Nissan Pulsar-ის სახელით. ნისანმა C-Note-ის კონცეპტუალური მანქანა, ანუ მომავალი Nissan Tiida 2003 წლის ბოლოს, Tokyo Motor Show-ზე წარმოადგინა. ავტომობილი გასაყიდად 2004 წლის ბოლოს იაპონიის ბაზარზე გამოვიდა. თავდაპირველად, მისთვის პრიორიტეტულ ბაზრად აზია მიიჩნეოდა. ამის შემდეგ, ნისანმა Tiida მექსიკის ბაზარზე გაიტანა, რასაც მოჰყვა აშშ-ის, კანადისა და 2007 წელს ევროპის ბაზრები. ავტომანქანის ვერსიები მოიცავს 1,5; 1,6; 1,8 ლ მოცულობის ბენზინის და 1,5 ლ მოცულობის დიზელის ძრავებს. იაპონიის ბაზრისთვის, ნისანი თვეში 5 000 Tiida-ს აწარმოებდა. 2005 წელს გაიყიდა დაახლოებით 100 000 ავტომობილი, 2006 წელს 70 000, 2007 წელს 62 000, 2008 წელს 65 000, 2009 წელს 57 400, 2010 წელს 46 300 ავტომობილი. გარდა იაპონიისა, Tiida-მ განსაკუთრებული პოპულარულობა ჩინეთში მოიპოვა; ამ ქვეყანაში 2008 წელს 140 000 ავტომობილი გაიყიდა, 2010 წელს კი 154 000. წარმოების დღიდან, მსოფლიო მასშტაბით გაყიდულია 460 000 Nissan Tiida. ეს მოდელი 2010 წელს ნისანის ყველაზე გავრცელებული ატომანქანა აღმოჩნდა. 2011 წლის აპრილში, შანხაის ავტო-შოუზე ნისანმა წარმოადგინა Tiida-ს მეორე თაობა, C12 სერია. გაყიდვა ჩინეთში 2011 წლის ივნისში დაიწყო; ხელმისაწვდომია 5-კარიანი ჰეტჩბეკის სახით. აღსანიშნავია, რომ ეს მოდელი იაპონიის ბაზარზე არ იყიდება. ავტომობილი, რომელიც 2015 წლის მარტიდან ევროპის ბაზარზე Nissan Pulsar (C13)-ის ბრენდითაა წარმოდგენილი, რუსეთში ის Nissan Tiida-ს სახელით იყიდება. ვიკისაწყობში არის გვერდი თემაზე: Nissan Tiida ოფიციალური საიტი დაარქივებული 2010-12-07 საიტზე Wayback Machine. ↑ Nissan представил новую Tiida для России Ru. Top Gear Russia (12 March 2015). დაარქივებულია ორიგინალიდან — 2015-03-23.
Lego Jurassic World

LEGO Jurassic World — ვიდეო თამაში, რომელიც შეიმუშავა კომპანიებმა: LEGO, TT Games და Warner Bros. შემდეგი პლატფორმებისათვის Xbox One, Play Station 3, PSVita PC, Wii U, Nintendo 3DS თამაში გამოვიდა 2015 წლის 12 ივნისს მოქმედების ადგილი არის Jurassic World და Jurassic Park. თამაშში ასევე მოთამაშეებს აქვთ უფლება ითამაშონ ორში და გაერთონ. ითამაშეთ დინოზავრებით და პატარა ლეგოს კაცუნებით. თამაშში მოგიწევთ ითამაშოთ დინოზავრებითა და ლეგოს პატარა კაცუნებით და გადაარჩინოთ ისინი დინოზავრებისგან, მოთამაშეებს შეუძლიათ ითამაშონ ეს თამაში 2 პერსონაზე. სხვადასხვა ტურში შეგხვდებათ სხვადასხვა პერსონაჟები შემდეგი ფილმებიდან Jurassic Park, The Lost World: Jurassic Park, Jurassic Park III და ბოლო 2015 წლის ფილმი Jurassic World. თამაშში 100-ზე მეტი პერონაჟია, მათ შორის დინოზავრის 20-ზე მეტი სახეობა. Jurassic Park-დან 1. სემ ნეილი - დოქტორი ალან გრანტი 2. ლორა დერნი - დოქტორი ელი სეთლერი 3. ჯეფ გოლდბლემი - დოქტორი იან მალკოლმი 4. რიჩარდ ეთინბორუჯი - ჯონ ამონდი 5. ბობ ფიქი - რობერტ მალდუნი 6. მარტინ ფერერო - დონალდ ჯენარო 7. ჟოზეფ მეზელო - თიმ მერფი და ა.შ The Lost World: Jurassic Park-დან 1. ჯულიანა მური - სარა ჰერდინგი 2.ერლის ჰოუორდი - პეტერ ლედლოუ 3. ქემილია ბილი - ქეთი ბოუმენი 4. რიჩარდ შიფი - ედი ქერი 5. ვანესა ლი ჩესთერი - ქელი ქართისი და ა.შ Jurassic Park III-დან 1. მაიკლ ჯეთერი - მისტერ იუდესკი 2. ტეილორ ნიკოლსი - მარკ დეგლერსი 3. ჯულიო ოსკარ მედოსო - ენრიკ მედოსო და ა.შ Jurassic World-დან 1. ქრის ფრეთი - ოუენი 2. ბრის დელეს ჰოუორდი - ქლერი 3. ირფენ ხანი - მესრენი 4. თეი სიმფკინსი - გრეი 5. ნიკ რობინზონი - ზაკი და ა.შ ↑ Totilo, Stephen. (16 March 2015) Lego Jurassic World: The Basics. ციტირების თარიღი: 16 March 2015. ↑ Get Ready for an Adventure 65 Million Bricks in the Making!. Lego Club magazine (May 2015). დაარქივებულია ორიგინალიდან — 1 მაისი 2015. ციტირების თარიღი: 3 May 2015.
Hips Don't Lie

Hips Don't Lie — კოლუმბიელი მომღერლის და კომპოზიტორის შაკირას სინგლი მისი მეშვიდე სტუდიური ალბომიდან Oral Fixation, Vol. 2. სიმღერის გამოშვების თარიღია 2006 წლის 26 თებერვალი. სიმღერაში, ასევე, მონაწილოებას იღებს ჰაიტელი მომღერალი უიაკლეფ ჟანი. „Hips Don't Lie“-მა მიაღწია პირველ ადგილს Billboard Hot 100-ში და, აშშ-ის ჩარტების გარდა, სიმღერამ,ასევე, დაიკავა პირველი ადგილი კიდევ 55 ქვეყნის წამყვან ჩარტებში. ამ დროისთვის გაყიდულია სიმღერის დაახლოებით 16 მილიონი ასლი (10 მილიონი ინტერნეტ-გადმოწერა და 6 მილიონი ფიზიკური ასლი). ამ მაჩვენებლით ის 21-ე საუკუნის ყველაზე გაყიდვად სინგლებს შორის ერთ-ერთია. ↑ Bios. NBC.com. ციტირების თარიღი: 23 May 2013. ↑ „Shakira named Artist of the Year“. Harvard Gazette. February 16, 2011.
იავური ენა

იავური ენა — კუნძულ იავაზე მცხოვრებ იაველთა ენა, მიეკუთვნება ავსტრონეზიული ოჯახის ინდონეზიურ ჯგუფს. იგი იყენებს ლათინურ და იავურ (ინდური წარმოშობის) დამწერლობებს. მოლაპარაკეთა რაოდენობა: >80 მლნ ენის კოდი: jv სახელწოდება: en - Javanese; eo - Java დამწერლობა: ლათინური (XVII ს-დან), იავური თანამედროვე ლიტერატურული ენის საფუძველია ქალაქ სურაკარტას დიალექტი. იავურის რეგიონული ვარიანტებია სუმატრული ენა და ახალკალედონიური ენა. ლიტერატურა იავურ ენაზე არის ერთ-ერთი ყველაზე ძველი და მდიდარი ინდონეზიაში. გავრცელების არეალი: ინდონეზია (კუნძულ იავის ცენტრალური და აღმოსავლეთი ნაწილები), მალაიზია, სურინამი ფრაზები და სიტყვები გამარჯობა - Selamat; Halo კეთილი იყოს თქვენი მობრძანება - Sugeng rawuh გმადლობთ - Matur nuwun; Kesuwun კი / არა - Jo; Inggih / Ora; Sanes გეთაყვა - Monggo ნახვამდის - Sampon; Sugeng tindak რიცხვები 1 - siji, 2 - loro, 3 - telu, 4 - papat, 5 - lima, 6 - enem, 7 - pitu, 8 - wolu, 9 - sanga, 10 - sepuluh იავა Elinor C. Horne. 1961. Beginning Javanese. New Haven: Yale University Press. W. van der Molen. 1993. Javaans schrift. Leiden: Vakgroep Talen en Culturen van Zuidoost-Azië en Oceanië. ISBN 90-73084-09-1 S.A. Wurm and Shiro Hattori, eds. 1983. Language Atlas of the Pacific Area, Part II. (Insular South-east Asia). Canberra. P.J. Zoetmulder. 1982. Old Javanese–English Dictionary. 's-Gravenhage: Martinus Nijhoff. ISBN 90-247-6178-6 იავური დამწერლობის სისტემა იავურის ეთნოლოგიური რეპორტი დაარქივებული 2008-04-15 საიტზე Wayback Machine.
კრეაციონიზმი

კრეაციონიზმი — რელიგიური რწმენა, რომელიც ითვალისწინებს იმას, რომ სამყარო და სიცოცხლე შეიქმნა ისე, როგორც გადმოცემულია რელიგიურ წიგნებში. წიგნი დაბადებისას თანახმად, ღმერთმა სამყარო შექმნა არაფრისგან. სხვა რელიგიებს სხვანაირი წარმოდგენები აქვთ სამყაროს შექმნაზე. კრეაციონიზმისკენ მიმდევრობა დაიწყო XIX საუკუნეში, როდესაც ფუნდამენტალისტი პროტესტანტები დაუპირისპირდნენ მეცნიერებს, რომლებმაც წინ წამოჭიმეს ევოლუციის და გეოლოგიის თეორიები. XX საუკუნეში, კრეაციონისტული მოძრაობები დაიწყო ისლამსა და იუდაიზმში. კრეაციონისტებს არ სჯერათ, რომ ყველაფერი ცოცხალი პრიმიტიული ორგანიზმისგან წამოვიდა და ნელ-ნელა დროის მონაკვეთში იზრდებოდა და ყალიბდებოდა. ისინი ფიქრობენ, რომ ერთი ფორმიდან ცოცხალი ორგანიზმი მეორედ ვერ გადაიქცევა. მაგრამ მათ ბიოლოგები და პალეონტოლოგები ეწინააღმდეგებიან. ისინი ამტკიცებენ, რომ ნამარხი ნაშთები არიან ძალიან განსხვავებულნი იმისგან რაც ოდესღაც იყო და ფიქრობენ, რომ ნაშთები დროთა განმავლობაში შეიცვლება. კრეაციონიზმი — უცხო სიტყვათა ლექსიკონი
ლექსინგტონ სტილი

კლიფტონ ბრიტი (ინგლ. Clifton Britt;), ცნობილი როგორც ლექსინგტონ სტილი (ინგლ. Lexington Steele) (დ. 28 ნოემბერი, 1969) — ამერიკელი პორნოვარსკვლავი და რეჟისორი. იგი არის პირველი მსახიობი, რომელმაც მოიგო AVN Male Performer of the Year Award სამჯერ. ოფიციალური საიტი დაარქივებული 2016-02-26 საიტზე Wayback Machine. Lexington Steele კინოფილმების ინტერნეტ-მონაცემთა ბაზაში Lexington Steele — ზრდასრულთა კინოფილმების ინტერნეტ მონაცემთა ბაზა Lexington Steele — ზრდასრულთა კინოფილმების მონაცემთა ბაზა
კილგალაგანი

კილგალაგანი (ინგლ. Kilgalligan; ირლ. Cill Ghallagáin) — გელტახტი სოფელი ირლანდიაში, მდებარეობს მეიოს საგრაფოში, კონაქტის პროვინციაში. კილგალაგანის კონცხზე ბრინჯაოს ხანიდან მოყოლებული მდებარეობდა საზღვაო ფორტი, რომელსაც დუნკიგანი ერქვა (Dún Chaocháin). მეიოს საგრაფო ↑ Placenames Database of Ireland
ასკილი (მეიოს საგრაფო)

ასკილი (ინგლ. Askill; ირლ. An Ascaill) — სოფელი კუნძულ აკილის აღმოსავლეთით, ირლანდიაში; მდებარეობს მეიოს საგრაფოში, კონაქტის პროვინციაში. ესაზღვრება სოფლები: დუნივერი და ბუნახური. მეიოს საგრაფო ↑ Placenames Database of Ireland ↑ Logainm
აბუ ლ-ქასიმი

აბუ ლ-ქასიმი (თურქ. Ebu'l-Kasım) — რუმის სულთანი 1086-1092 წლებში. 1084 წელს, სულთანმა სულეიმან იბნ ქუთულმიშმა აბუ ლ-ქასიმი ნიკეის მმართველად დანიშნა. სულეიმან I-ის გარდაცვალების შემდეგ, მისი შვილები სელჩუკებმა დააპატიმრეს, რის შემდეგაც აბუ ლ-ქასიმმა თავი რუმის სულთნად გამოაცხადა. სულთნის უფლებამოსილება ბითინიასა და კაპადოკიაში შეზღუდული იყო, რადგან იქ მისი ძმა მმართველობდა. ძალაუფლების დამტკიცების შემდეგ, სულთანმა გადაწყვიტა, რომ მეზობლებზე საკუთარი გავლენა გაეძლიერებინა. ამისთვის, ყველაზე მოსახერხებელი ბიზანტიის იმპერია იყო, მაგრამ ამ მიზნით მხოლოდ აბუ ლ-ქასიმი არ მოძრაობდა – სელჩუკ ამირას, ჩაკას სურდა, რომ საკუთარი თავი იმპერატორად გამოეცხადებინა და პაჭანიკებს კონსტანტინოპოლის ერთობლივი ალყისთვის მოუწოდა. მარმარილოს ზღვაზე კონტროლის დამყარების შემდეგ, აბუ ლ-ქასიმმა გადაწყვიტა საზღვაო ფლოტის ჩამოყალიბება კიოსში და ბიზანტიის ფლოტის გამოწვევა. ბიზანტიის იმპერატორმა ალექსი კომნენოსმა მის წინააღმდეგ ორი გენერალი — მანუელ ბუტომიტე და ტატიკი გაგზავნა. სულთანის არმია და ფლოტი განადგურდა, რის შემდეგაც იგი იძულებული გახდა ხელი მოეწერა სამშვიდობო ხელშეკრულებაზე. აბუ ლ-ქასიმის წარუმატებელმა ქმედებებმა აღაშფოთა სელჩუკთა სახელმწიფოს მმართველი და მან გადაწყვიტა, რომ პატიმრობიდან გაეთავისუფლებინა სულეიმან იბნ ქუთულმიშის შვილები. ამის შემდეგ, ქასიმის მმართველობა დაემხო და რუმის სულთანი სულეიმან I-ის შვილი — ქილიჩ-არსლან I გახდა. Алексиада, 1996. — გვ. 704, ISBN 5-89329-006 Invalid ISBN. Райс Тамара Т., Сельджуки. Кочевники - завоеватели Малой Азии, 2004. — გვ. 238, ISBN 5-9524-0949-0.
საკეოს პროვინცია

საკეოს პროვინცია (ტაი. สระแก้ว) — ტაილანდის პროვინცია (ჩანგვათი). მეზობელი პროვინციებია (სამხრეთიდან საათის ისრის მიმართულებით): ჩანთაბური, ჩაჩენგსაო, პრაჩინბური, ნაქონრატჩასიმა და ბურირამი. აღმოსავლეთით მას ესაზღვრება კამბოჯა. 1993 წელს საკეოს მიენიჭა პროვინციის სტატუსი, როდესაც ექვსი რაიონი საკეო, ქჰლონგჰატი, ვანგნამაიენი, არანიაპრატჰეტი, ტა-პჰრაია და პრაჩინბურის ვატანანაქჰონი შეუერთდა მას. ამგვარად, საკეო არის ტაილანდის ერთ-ერთი იმ ოთხი ახალი პროვინციიდან, რომელიც ახლად შეიქმნა. 1979 წელს საკეოს პროვინციაში, ქალაქ საკეოს ჩრდილოეთით, შეიქმნა ლტოლვილთა ბანაკი. პროვინციის ჩრდილოეთი დაფარული Kamphaeng Range-ის და Dangrek ტყიანი მთებით. სამხრეთით არის Cardamom-ის მთები, რომელიც ძირითადად განადგურებულია. პროვინციაში გვხვდება ორი ეროვნული პარკი: Pang Sida-ს ეროვნული პარკი, რომელიც 1982 წელს დაარსდა და Ta Phraya-ს ეროვნული პარკი, დაარსებული 1996 წელს. საკეოს პროვინცია დაყოფილია 9 რაიონად (ამფხე), რომლებიც, თავის მხრივ, შედგება 59 ქვეზონისგან (ტამბონ) და 619 სოფლისგან (მუბანი). ვიკისაწყობში არის გვერდი თემაზე: საკეოს პროვინცია ტაილანდის ტურიზმის სააგენტო დაარქივებული 2005-12-10 საიტზე Wayback Machine. პროვინციის გიდი დაარქივებული 2007-03-21 საიტზე Wayback Machine. პროვინციის რუკა ↑ กลุ่มงานข้อมูลสารสนเทศและการสื่อสาร. จังหวัดสระแก้ว. "เกี่ยวกับจังหวัดสระแก้ว: ที่ตั้งและอาณาเขต." [ออนไลน์]. เข้าถึงได้จาก: http://www.sakaeo.go.th/chapter/data2.htm [ม.ป.ป.]. สืบค้น 21 เมษายน 2553. ↑ กรมการปกครอง. กระทรวงมหาดไทย. "ประกาศสำนักทะเบียนกลาง กรมการปกครอง เรื่อง จำนวนราษฎรทั่วราชอาณาจักร แยกเป็นกรุงเทพมหานครและจังหวัดต่าง ๆ ตามหลักฐานการทะเบียนราษฎร ณ วันที่ 31 ธันวาคม 2557." [ออนไลน์]. เข้าถึงได้จาก: http://stat.bora.dopa.go.th/stat/pk/pk_57.pdf 2558. สืบค้น 1 มีนาคม 2558.